Nightmute

Nightmute (Yupik: Negtemiut) er en bosetning i Bethel Census Area i delstaten Alaska i USA. Ifølge en folketelling hadde bosetningen 208 innbyggere i 2000. Ved folketellingen i 2010 hadde befolkningen økt til 280 innbyggere. I 2014 ble innbyggertallet anslått til 294.

91,83 % av innbyggerne regnes som urfolk, 5,29 % innbyggere er av kaukasisk avstamning og 3,84 % tilhører andre befolkningsgrupper. Rundt 7,1 % av familiene, og 10,7 % av befolkningen som helhet, lever under den nasjonale fattigdomsgrensen.

Bosetningen blir betjent av flyplassen Nightmute Airport.

I filmen Insomnia fra 2002 foregår handlingen i Nightmute. Christopher Nolan regisserte filmen, og kjente skuespillere som Hilary Swank, Al Pacino, og Robin Williams stod på rollelisten. Selv om handlingen foregår i Nightmute, ble filmen innspilt i Squamish i Britisk Columbia.

Referanser

Eksterne lenker
 Alaska Division of Community and Regional Affairs: Nightmute

Kategori:Byer i Bethel Census Area
Kategori:Byer i Alaska